Nogometna reprezentacija Austrije

**Nogometna reprezentacija Austrije** (njemački: *Österreichische Fußballnationalmannschaft*) predstavlja Austriju na međunarodnim nogometnim takmičenjima i pod kontrolom je *nogometnog saveza Austrije* (*Österreichischer Fußball-Bund*).

## Historija 
Svoju prvu zvaničnu utakmicu Austrija je odigrala 12. oktobra 1902. godine protiv Mađarske. U drugom krugu Austrija je poražena od Holandije 1:3 te okončala svoj nastup na Olimpijskim igrama.
200px|thumb|lijevo|Detalj sa utakmice Austrija - Peru (OI 1936)
Svoje sljedeće učešće na nekom od turnira Austrija je zabilježila 1934. godine na Svjetskom prvenstvu igranom u Italiji. Prethodno je Austrija igrala u kvalifikacijama. Međutim, Danska se povukla prije početka kvalifikacija, a Bugarska se povukla nakon tri poraza od kojih je jedan poraz i od Austrije rezultatom 6:1. Utakmice između Mađarske i Austrije nisu igrane jer su obje reprezentacije već bile obezbjedile prva dva mjesta u grupi koja su obezbjeđivala učešće na Svjetskom prvenstvu 1934. Tako je Austrija nakon odigrane samo jedne utakmice obezbjedila učešće na svom prvom Svjetskom prvenstvu. Prvu utakmicu na Svjetskom prvenstvu Austrija je odigrala 27. maja 1934. na stadionu Benito Mussolini u Torinu protiv Francuske. U regularnom dijelu utakmice rezultat je bio neriješen 1:1 pa se pristupilo igranju produžetaka. Anton Schall u trećoj minuti prvog produžetka i Josef Bican u četvrtoj minuti drugog produžetka postižu golove za Austriju. Sve što je Francuska uspjela je smanjiti visoku prednost golom Georgesa Verriesta iz jedanaesterca u 116. minuti utakmice. U četvrtfinalu Austrija je igrala protiv Mađarske. Johann Horvath i Karl Zischek su u 8. i 51. minuti postigli golove za Austriju, dok je György Sárosi iz jedanaesterca uspio smanjiti rezultat u 60. minuti utakmice. U polufinalu Austrija se susrela sa domaćinom Svjetskog prvenstva Italijom. Nakon dvije pobjede ovog puta Austrija je doživjela poraz. Enrique Guaita je postigao jedini gol na utakmici u 19. minuti. U utakmici za treće mjesto Austrija je i ovog puta doživjela poraz od Njemačke rezultatom 2:3. Dvije godine poslije Austrija je zabilježila svoj drugi nastup na Olimpijskim igrama u Berlinu. U prvom krugu Austrija je pobijedila Egipat rezultatom 3:1. U četvrtfinalu protivnik Austriji je bio Peru. Nakon regularnog dijela utakmice rezultat je bio neriješen 2:2 pa su se igrali produžeci. U pretužecima Peru postiže dva gola. Međutim, zbog invazije navijača na teren, utakmica je proglašena ništavnim i naređeno je da se nova igra 10. augusta te se Peru zbog ovakve odluke odlučio povući sa turnira. U polufinalu Austrija je rezultatom 3:1 pobijedila Poljsku te se u finalu kao i prije dvije godine susrela sa Italijom. U regularnom dijelu utakmice Annibale Frossi u 70. minuti je postigao gol za Italiju a Karl Kainberger u 79. za Austriju. Svoj drugi gol Annibale Frossi postiže u drugoj minuti prvog produžetka te se na taj način Austrija morala zadovoljiti srebrnom medaljom. Ovo je ujedno bio i najveći uspjeh koji je Austrija postigla na Olimpijskim nogometnim takmičenjima. Austrija nije nastupila u kvalifikacijama za Svjetsko prvenstvo 1938. i 1950. ali su nastupali na Olimpijskim igrama 1948. i Olimpijskim igrama 1952. Na Olimpijskim igrama 1948. u prvom krugu su poraženi od Švedske rezultatom 0:3 te im se isti scenario desio i četiri godine poslije. Ovog puta su poraženi također od Švedske rezultatom 1:3 u četvrtfinalu.
mini|260px|Austrijska nogometna reprezentacija pred utakmicu sa Španijom, 18. novembra 2009.
Nakon dva propustana učešća na Svjetskim prvenstvima Austrija je uspješno okončala kvalifikacije te se kvalificirala na Svjetsko prvenstvo 1954. igranog u susjednoj Švicarskoj. Treba napomenuti da je Austrija u kvalifikacijama zabilježila i jednu od najvećih pobjeda u svojoj historiji. Rezultatom 9:1 pobijeđen je Portugal. U grupnoj fazi Svjetskog prvenstva Austrija je odigrala dvije utakmice te protiv Škotske i Čehoslovačke zabilježila pobjede. U četvrtfinalu Austrija se susrela sa domaćinom. Utakmica je bila puna rezultatskih preokreta i golova u kojoj se čak šest nogometaša upisalo u listu strijelaca te postignuta dva hattricka. Theodor Wagner, Robert Körner, Ernst Ocwirk i Erich Probst su postigli 7 golova za Austriju što je bilo dovoljno za pobjedu Austrije. Konačan rezultat je bio 7:5 te ova nogometna utakmica još uvijek drži rekord po broju postignutih golova na nekoj od utakmica igranih na Svjetskim prvenstvima. Međutim, u polufinalu Zapadna Njemačka je sa visokih 6:1 porazila Austriju. U utakmici za treće mjesto, Austrija je u Zürichu pobijedila Urugvaj rezultatom 3:1 te postigla svoj najveći uspjeh na Svjetskom prvenstvu.

Četiri godine poslije Austrija se i ovaj put uspješno kvalificirala na Svjetsko prvenstvo igranog u Švedskoj. Klučna utakmica kvalifikacija je bila odigrana u Amsterdamu gdje je Austrija uspjela da odigra neriješeno 1:1 protiv Holandije. Na Svjetskom prvenstvu 1958. Austrija je bila u grupi sa Brazilom, Engleskom i Sovjetskim savezom. Porazi od Brazila i Sovjetskog saveza te neriješen rezultat protiv Engleske nisu bili dovoljni za prolaz grupne faze.

### Period odustva sa turnira 
U maju 1959. Austrija je odigrala prvu utakmicu u sklopu kvalifikacija za Evropsko prvenstvo 1960. U prvom kvalifikacionom kolu Austrija je zabilježila dvije pobjede protiv Norveške, međutim, dva poraza u sljedećem krugu protiv Francuske nisu bili dovoljni za plasman na prvenstvo Evrope. U sljedećim kvalifikacijama za Evropsko prvenstvo Austrija je zaustavljena u prvom krugu od Irske. U kvalifikacijama za Svjetsko prvenstvo 1966. Austrija je u četiri utakmice zabilježila tek jedan neriješen ishod te ubjedljivo završili na dnu grupe. U sljedećim kvalifikacijama za Evropsko prvenstvo 1968. jednostavno se nije moglo pored Sovjetskog saveza kao i dvije godine poslije gdje je Asutrija bila u grupi sa Zapadnom Njemačkom. U kvalifikacijama za Evropsko prvenstvo 1972. ključni poraz se desio u Beču od Italije. U kvalifikacijama za Svjetsko prvenstvo 1974. Austrija je bila u grupi sa Mađarskom, Švedskom i Maltom. Na kraju kvalifikacijske grupe Austrija i Švedska su zbog istog broja poena morali igrati play-off. Utakmica igrana u Gelsenkirchenu je riješena u prvom poluvremenu. Roland Hattenberger je nakon vodstva Švedske 0:2 u 39. minuti postigao gol za Austriju ali se rezultat do kraja utakmice nije mijenjao što ni ovog puta nije bilo dovoljno za plasman na turnir. Porazi od Mađarske i Velsa u kvalifikacijama za Evropsko prvenstvo 1976. bili su ključni za ne odlazak na kontinentalni šampionat.

### Povratak na Svjetska prvenstva 
Nakon četiri propustana Svjetska prvenstva Austrija se uspjela kvalificirati na Svjetsko prvenstvo 1978. U grupnoj fazi Austrija je bila sa Španijom, Švedskom i Brazilom. Pobjede u prve dvije utakmice bile su dovoljne Austriji za prolazak u naredni krug. U posljednjoj utakmici u grupi Brazil je upisao minimalnu pobjedu 1:0 te zajedno sa Austrijom obezbjedio plasman u drugu grupnu fazu. U drugoj grupnoj fazi Austrija je u prvom kolu zabilježila ubjedljiv poraz od Holandije. Porazom i u drugom kolu od Italije bilo je jasno da Austrija ne može proći grupnu fazu. U utakmici trećeg kola za prestiž Austrija je pobijedila Zapadnu Njemačku rezultatom 3:2.

Četiri godine poslije Austrija je također prošla prvu grupnu fazu. U grupi sa Zapadnom Njemačkom, Alžirom i Čileom Austrija je u prve dvije utakmice pobijedila; Čile sa 1:0 i Alžir sa 2:0 te doživjela poraz u posljednjem trećem kolu od Zapadne Njemačke rezultatom 0:1. U sljedećem krugu takmičenja Austrija je bila u grupi sa Francuskom i Sjevernom Irskom. Neriješen ishod protiv Sjeverne Irske te poraz od Francuske bili su nedovoljni za prolazak u polufinale svjetskog prvenstva. Na sljedeće svjetsko prvenstvo Austrija se nije uspjela kvalificirati gdje je bila u kvalikacijskoj grupi sa Mađarskom, Holandijom i Kiprom. Ključni porazi su bili u obje utakmice protiv Mađarske. Na Svjetskom prvenstvo 1990. Austrija je nakon uspješnog kvalificiranja bila u grupi sa domaćinom svjetskog prvenstva Italijom, Čehoslovačkom i Sjedinjenim Američkim Državama. U prve dvije utakmice Austrija doživljava poraze minimalnim rezultatom 0:1 da bi pobijedila u posljednjoj utakmici prvenstva Sjedinjene Američke Države rezultatom 2:1. Na sljedeće svjetsko prvenstvo Austrija se nije uspjela kvalificirati. Međutim, u kvalifikacijama za Svjetsko prvenstvo 1998. Austrija je u 10 utakmica zabilježila čak 8 pobjeda i osvojila prvo mjesto u kvalifikacijskoj grupi. Ujedno ovo su bile posljednje uspješne kvalifikacije Austrije. Na svjetskom prvenstvu Austrija je zabilježila dva neriješena ishoda i poraz. Toni Polster je u prvoj utakmici u sudačkoj nadoknadi postigao gol i donio bod Austriji. Također, i u drugoj utakmici, ovog puta Ivica Vastić postiže gol u sudačkoj nadoknadi protiv Čilea. U posljednjoj utakmici Austrija je poražena od Italije rezultatom 1:2. I u ovoj utakmici Austrija je postigla gol u posljednjoj minuti utakmice. Ovog puta strijelac je bio Andreas Herzog iz jedanaesterca.

### Evropsko prvenstvo 2008. 
Poslije Svjetskog prvenstva 1998. Austrija se nije uspjela kvalificirati na Svjetsko prvenstvo. Što se tiče Evropskih prvenstava Austrija je u svojoj historiji učestvovala na samo jednom prvenstvu 2008. godine kad su ujedno bili i domaćini zajedno sa Švicarskom. Prvu utakmicu na Evropskom prvenstvu 2008. Austrija je odigrala protiv Hrvatske. Jedini strijelac na utakmici je bio Luka Modrić iz jedanaesterca u 4. minuti utakmice. U drugom kolu Austrija je odigrala protiv Poljske. U trećoj minuti sudačke nadoknade Ivica Vastić iz jedanaesterca je postigao gol za Austriju te tako obezbjedio prvi bod Austriji. U posljednjoj utakmici Austrija je poražena od Njemačke rezultatom 0:1.

## Nastupi na turnirima 
### Nastupi na Svjetskim prvenstvima 
### Nastupi na Evropskim prvenstvima 
## Utakmice 
### Kvalifikacije za EP 2016. 
### Kvalifikacije za SP 2018. 
### UEFA Liga nacija 
### Kvalifikacije za EP 2020. 
## Trenutni sastav 
Spisak igrača učesnika na EP 2016.
Broj nastupa i golova za nacionalni tim prikazan je pred početak prvenstva.

 

20141118 1926 AUTBRA 5281.jpg|Christian Fuchs
20141118 AUTBRA 5496.jpg|Martin Harnik
AUT vs. LIE 2015-10-12 (133).jpg|Sebastian Prödl
2014-05-30 Austria - Iceland football match, Marc Janko 0758.jpg|Marc Janko
20130814 AT-GR Marko Arnautovic 2497.jpg|Marko Arnautović
A10 Zlatko Junuzović 3086.jpg|Zlatko Junuzović

## Selektori kroz historiju 

Hugo Meisl.jpg|Hugo Meisl
Final of the 2011–12 Austrian Cup (80).jpg|Herbert Prohaska
FIFA WC-qualification 2014 - Austria vs Faroe Islands 2013-03-22 (26).jpg|Marcel Koller
Dietmar Constantini, Österreichische Fußballnationalmannschaft (02).jpg|Dietmar Constantini
Hans Krankl - Trainer LASK Linz (quer).jpg|Hans Krankl
Retschury heinrich.jpg|Heinrich Retschury

## Statistika igrača 
Posljednja izmjena: 23. oktobar 2014:

### Najviše nastupa 
### Najbolji strijelci 

Andreas Herzog - Teamchef Österreich U-21 (08).jpg|Andreas Herzog
Toni Polster.jpg|Toni Polster
Gerhard Hanappi 1953.jpg|Gerhard Hanappi
Andreas Ivanschitz 8812.JPG|Andreas Ivanschitz
Sindelar-aut.jpg|Matthias Sindelar
Walter Schachner - FC Admira Wacker Mödling (1).jpg|Walter Schachner

## Dresovi kroz historiju 
## Također pogledajte 
* Utakmice Austrija – Bosna i Hercegovina

## Reference 
## Vanjski linkovi 
* Zvanična stranica nogometnog saveza Austrije
* Austrija  na zvaničnoj stranici FIFA-e
* Austrija  na zvaničnoj stranici UEFA-e
* Austria - International Results, rsssf.com
* Austria - Record International Players, rsssf.com
* AUSTRIAN NATIONAL TEAM COACHES, rsssf.com
* Österreichische Fußballdatenbank, austriasoccer.at

*